# Judo als Jocs Olímpics d'Estiu de 2024 - 70Kg Femení

La prova de Judo de -70 Kg femenina als Jocs Olímpics de París 2024 serà la 9a edició de l'esdeveniment femení en unes Olimpíades. La prova es disputarà el 31 de juliol de 2024 al Grand Palais Éphémère, ubicat al Camp de Mart de la capital francesa.
La japonesa Chizuru Arai és la vigent campiona de la disciplina olímpica després de guanyar l'or als Jocs Olímpics de Tòquio 2020, en imposar-se a la final a l'austríaca Michaela Polleres. Les medalles de bronze foren per la russa Madina Taimazova i per la neerlandesa Sanne van Dijke.
L'equip del Japó és la selecció més guardonada, amb 4 medalles d'or, en les 8 edicions que l'esdeveniment ha estat present als Jocs Olímpics. La japonesa Masae Ueno, amb 2 medalles d'or, és la judoka més guardonada en tota la història de la competició.

## Format

Totes les judokes classificades entraran en un sorteig, on les 8 millors classificades seran caps de sèrie. El format serà eliminatori on qui guanyi passarà de ronda i qui perdi quedarà eliminada fins als quarts de final. Les guanyadores d'aquesta ronda passaran a les semifinals i les perdedores aniran a la repesca, on jugaran entre elles i les guanyadores de la repesca passaran a jugar el combat per la medalla de bronze. Les guanyadores de les semifinals passaran a jugar la final per decidir qui guanya la medalla d'or i la medalla de plata. Les perdedores de les semifinals passaran a combatre per la medalla de bronze amb les guanyadores de la repesca.

## Classificació

França, com a país amfitrió ha classificat una atleta per a la competició. Les 16 places següents s'han assignat segons el rànquing olímpic mundial de la Federació Internacional de Judo, en els tornejos disputats entre el 24 de juny de 2022 i el 23 de juny de 2024. Cada país només pot aportar una judoka al campionat i en cas d'haver-n'hi més d'una classificada, cada federació ha hagut de decidir quina atleta competirà a les Olimpíades. A continuació hi ha hagut 100 places de representació continental que s'han repartit entre totes les categories. Aquesta categoria ha comptat amb 5 places sota aquesta premissa.
| Esdeveniment | Places | País | Atleta classificat |
| País amfitrió | 1 | França | Marie-Ève Gahié |
| Rànquing mundial classificació | 17 | Croàcia | Barbara Matić |
| Rànquing mundial classificació | 17 | Grècia | Elisavet Teltsidou |
| Rànquing mundial classificació | 17 | Àustria | Michaela Polleres |
| Rànquing mundial classificació | 17 | Països Baixos | Sanne van Dijke |
| Rànquing mundial classificació | 17 | Japó | Saki Niizoe |
| Rànquing mundial classificació | 17 | Alemanya | Miriam Butkereit |
| Rànquing mundial classificació | 17 | Espanya | Ai Tsunoda |
| Rànquing mundial classificació | 17 | Austràlia | Aoife Coughlan |
| Rànquing mundial classificació | 17 | Puerto Rico | María Pérez |
| Rànquing mundial classificació | 17 | Itàlia | Kim Polling |
| Rànquing mundial classificació | 17 | Regne Unit | Katie-Jemima Yeats-Brown |
| Rànquing mundial classificació | 17 | Uzbekistan | Gulnoza Matniyazova |
| Rànquing mundial classificació | 17 | Eslovènia | Anka Pogaĉnik |
| Rànquing mundial classificació | 17 | Bèlgica | Gabriella Willems |
| Rànquing mundial classificació | 17 | Hongria | Szabina Gercsák |
| Rànquing mundial classificació | 17 | Israel | Maya Goshen |
| Quota continental | 5 | Turquia | Fidan Ögel |
| Quota continental | 5 | Bòsnia i Hercegovina | Aleksandra Samardzić |
| Quota continental | 5 | Dinamarca | Laerke Olsen |
| Quota continental | 5 | Corea del Nord | Mun Song-hui |
| Quota continental | 5 | Madagascar | Aina Laura Rasoanaivo Razafy |

## Medaller històric

| Posició | País | | | | Total |
| 1 | Japó | 4 | 0 | 0 | 4 |
| 2 | Cuba | 2 | 1 | 0 | 3 |
| 3 | Corea del Sud | 1 | 0 | 1 | 2 |
| 4 | França | 1 | 0 | 0 | 1 |
| 5 | Països Baixos | 0 | 1 | 4 | 5 |
| 6 | Alemanya | 0 | 1 | 2 | 3 |
| 6 | Regne Unit | 0 | 1 | 2 | 3 |
| 8 | Colòmbia | 0 | 1 | 1 | 2 |
| 8 | Itàlia | 0 | 1 | 1 | 2 |
| 10 | Àustria | 0 | 1 | 0 | 1 |
| 10 | Polònia | 0 | 1 | 0 | 1 |
| 12 | Xina | 0 | 0 | 2 | 2 |
| 13 | Rússia | 0 | 0 | 1 | 1 |
| 13 | Estats Units | 0 | 0 | 1 | 1 |
| 13 | Bèlgica | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 13 juliol 2024].
* ↑ «Tokyo 2020 Judo Women -70 Kg Results» (en anglès). olympics.com.
* ↑ «Judo 101: Competition format» (en anglès). NBC olympics, 15-03-2021.
* ↑ «Rànquing oficial» (en anglès). Federació Internacional de Judo, 24-06-2024.
* ↑ «How to qualify for Judo at Paris 2024. The Olympics Qualification system explained» (en anglès). olympics.com, 12-12-2022.